කෙසේ වෙතත් ජාතික සත්වෝද්‍යාන දෙපාර්තමේන්තුව කියා සිටියේ ආහාර මාර්ගයේ ඇතිවූ බැක්ටීරියා ආසාත්මිකතාවක් නිසා හිපපොටේමස් සත්ත්වයා මිය ගොස් ඇති බවයි.සීබ්‍රා පැටවාගේ මරණයට හේතුව ආහාර මාර්ගයේ අවහිරවීමකින් ඇතිවූ ආසාදන තත්වයක් බව ඔවුන් සඳහන් කළා.මේ අතර කොළඹ - දෙමටගොඩ ප්‍රදේශයෙන් මුල් වරට හමුවූ සීග්‍ර ව්‍යාප්තියක් සහිත ඉන්දීය ඩෙල්ටා ප්‍රභේදය දැනට ආසාදිතයින් වැඩි වශයෙන් හමුවන දිවයිනේ අනෙකුත් ප්‍රදේශවල ද පවතින්නේ ද යන්න පිළිබදව සොයා බලන ලෙස සෞඛ්‍ය ඇමතිනි පවිත්‍රා වන්නිආරච්චි උපදෙස් ලබාදී තිබෙනවා.